b'\n_START_ARTICLE_\nKijev vannkraftverk\n_START_PARAGRAPH_\nKijev vannkraftverkved Kijev-demningen er to integrerte vannkraftverk ved byen Kijev, som f\xc3\xa5r vannkraft fra en egen jordfyllingsdam i elva Dnepr i Ukraina. Deler av produksjonen kommer fra et pumpekraftverk og deler fra et tradisjonelt vannkraftverk 25 km nedenfor pumpeverket. Vannf\xc3\xb8ringen fra demningen er 14.440 m\xc2\xb3/sek, og vertikal fallh\xc3\xb8yde inntil 12,0 meter. Pumpekraftverket bruker det oppdemmede reservoaret p\xc3\xa5 3 km\xc2\xb3 til vannkraftverket som sitt nedre reservoar. Totaleffekten er 603 MW._NEWLINE_Det tradisjonelle vannkraftverket har en installert effekt p\xc3\xa5 378 MW fordelt p\xc3\xa5 20 turbiner, mens pumpekraftverket yter 235 MW (netto 135 MW) fordelt p\xc3\xa5 6 turbiner. \xc3\x85rsproduksjonen er inntil 625 GWt elektrisk kraft. Damanlegget stod ferdig i 1968, mens pumpekraftverket stod ferdig i 1972. Demningen har sluser for elvetrafikk.'